cyanic-selkie/wikianc huggingface dataset:
Middel-Nefkarivier
Die Middel-Nefkarivier of Srednaja Nefka (Russies: Сре́дняя Не́вка) is een van die sytakke van die Newarivier by Sint Petersburg, Rusland.
Dit is geleë tussen Jelagin-, Kamenni- en Krestofski-eiland en vloei uit in die Newa-baai. Die rivier is sowat 2,6 km lank en tot 8,4 meter diep, en die breedte wissel van 100 tot 230 meter. Die 1ste en 2de Jelagin-brug loop oor die Srednaja Nefka.
Cassie Venter
Dr. Venter se lewensfilosofie is: “Dien God, dien jou naaste, wees getrou aan jou roeping,” terwyl hy die hoogtepunt van sy loopbaan beskryf as “die vervulling van herderlike sorg, jeugwerk en navorsing.” Sy belangstellings is veral die Griekse en Romeinse taal en kultuur.
Herkoms en opleiding
Op universiteit het hy in die Geselligheidskomitee gedien asook in die komitees van Corps Veritas Vincet, die Afrikaanse Studentebond en die Algemene Bestuur vir Kuns en Kultuur. Van die studenteraad was hy in 1961 lid en in 1963 sekretaris, terwyl hy van 1962 tot ’63 primarius van die koshuis Heimat was.
Niekerkspas
Niekerkspas is 'n bergpas in die Oos-Kaap wat suid van Somerset-Oos op die R335-grondpad na Addo lê. Die pas bereik 'n hoogte van 930 m bo seespieël en 'n maksimumhelling van 1:14.
Suwalszczyzna
Geografie en klimaat
Nog 'n unieke trekpleister in Suwalszczyzna is die bergpiek Góra Cisowa ("Taxusboomberg") waarna soms as die "Foedjijama van Suwałki" verwys word - al kan dit nog ten opsigte van sy hoogte (258 meter) nog ten opsigte van sy grootte met die Japannese bergreus meeding nie. Dit is eerder sy buitengewone natuurskoon wat van dié bergpiek die simbool van Suwalszczyzna gemaak het. Góra Cisowa rys bo-oor die steil helling van die Szeszupa-riviervallei en bied 'n panoramiese uitsig oor die natuurpark. Opvallend is sy ongewoonlike vorm - dié van 'n gelykvormige keël - waarvoor daar tans nog geen wetenskaplike verklaring is nie.
Wessel Pretorius
Wessel Pretorius (*17 April 1949, Pretoria –†12 Maart 2012, Empangeni) was 'n Suid-Afrikaanse digter. Hoewel hy hoofsaaklik bekendheid verwerf as digter, publiseer hy ook 'n roman en twee dramas gedurende sy loopbaan.
Herkoms en vroeë lewe
Wessel Johannes Pretorius is op 17 April 1949 in Pretoria gebore, waar hy aan die Afrikaanse Hoër Seunskool matrikuleer. Hy studeer verder aan die Universiteit van Pretoria en bekwaam hom as ’n siviele ingenieur. Na afhandeling van sy studies sluit hy hom as siviele ingenieur by die Pretoriase Stadsraad en later die Johannesburgse Stadsraad aan. Hierna aanvaar hy ’n pos as assistent-stadsingenieur by die Stadsraad van Brakpan.
Persoonlike lewe
Op 23 November 1974 trou hy met die lugwaardin Christine Pretorius. Hierdie huwelik misluk en in Januarie 1977 doen hy aansoek om van haar te skei nadat sy hom in November 1976 verlaat het.
Maravi
Geskiedenis
Toe die staat op sy grootste was, het dit gebiede van die Tonga- en die Tumbuka-volk noord van die Benede-Shire en wes van die Luangwa- en die Zambeziriviervallei ingesluit. Die Maravi-heersers het tot die Mwale-matriargaat behoort en die titel "Kalonga" gehad. Hulle het regeer vanaf Manthimba, die administratiewe hoofstad, en was die dryfkrag agter die staat se stigting. Intussen het die patriargale Banda-clan, wat tradisioneel helers, wysgere en metallurge opgelewer het, die godsdienstige sake vanaf hul hoofstad, Mankhamba, behartig.
"Maravi" is dus ’n algemene naam van die volke van Malawi, Zambië, Mosambiek en die ooste van Zimbabwe. Chichewa, wat ook Chinyanja genoem word en in Malawi en Zambië en in ’n mindere mate Mosambiek gepraat word, is die belangrikste taal wat in die ryk ontstaan het.
Wessel Pretorius
Drama
Hy skryf ook dramas en Toeskouers in ’n spel wat elders afspeel word reeds in 1980 voltooi, maar hy slaag nie daarin om ’n uitgewer te kry of iemand wat belangstel om dit op te voer nie.
Kontinentale filosofie
Kontinentale filosofie is 'n term wat gereeld gebruik word veral in the Engels-sprekende wêreld om verskeie vertakkings en tradisies van filosofie mee te kenmerk wat volg vanuit die werk van sekere 19de en  20ste eeuse filosowe vanaf die  Europese vasteland. Dié konsep word gewoonlik gebruik om 'n kontras te skep met analitiese filosofie. Vertakkings van filosofie wat gereeld so aangedui word sluit die Duitse idealisme, fenomenologie, eksistensialisme, hermeneutiek, strukturalisme en poststrukturalisme, Franse feminisme, die kritiese teorie van die Frankfurt Skool, en sommige weergawes van die Westerse Marxisme in. Daar bestaan geen duidelike skeidslyn of definisie wat presies kan aandui wat sou tel as kontinentale filosofie nie, maar in die algemeen kan daar gesê word dat kontinentale filosofie draai rondom 'n min-of-meer Kantiese tesis dat die aard van kennis en ervaring gebonde is aan omstandighede en nie direk toeganklik is vir empiriese ondersoek nie.
Murchison-waterval
Naam
Die eerste blanke wat die val besoek het, was Samuel Baker in 1864. Hy vernoem die val na die geoloog en voorsiteer van die Royal Geographical Society, Roderick Impey Murchison (Ross, Skotland 1792- Londen 1871). In die regeringsperiode van Idi Amin verander die naam na die Kabalega-waterval. Hierdie naam het egter nooit posgevat nie en word die oorspronklike naam nog altyd gebruik.
Fulton Allem
Sedert sy groot jaar in 1993, is Allem geteister deur 'n magdom van mediese kwale. In 1994, het hy gely aan sy laer rug, in 1998 het hy perikarditis ontwikkel, 'n potensieel dodelike inflammasie van die sak rondom die hart. In 2003 was daar probleme met die werwels in sy servikale ruggraat. Hy het ook verskeie hartaanvalle gehad. Hierdie omstandighede het sy gholfspeeltyd beperk en 'n nadelige invloed op sy spel gehad.
David Schwimmer
David Schwimmer (gebore 2 November 1966) is 'n Amerikaanse akteur en (rolprent)regisseur van Joodse afkoms. Hy is bekend vir sy rolle in die rolprente Six Days Seven Nights (1998) en Big Nothing (2006), en in die televisiereeks Friends (1994).
Droese
Die Droese (Arabies: درزي derzī of durzī, meervoud: دروز durūz; Hebreeus: דרוזי‎ drūzī, meervoud: דרוזים druzim) is 'n etnies-godsdienstige groep wat in die tiende eeu in Egipte uit Sjiïtiese Islam weggebreek het en waarvan daar vandag tussen 800 000 en 2 miljoen volgelinge wêreldwyd is. Droese noem hulself muwahhidun, wat "monoteïste" beteken. Hoewel die Droese hulle beskou as die ware behouders van Islam, word hulle nie deur lede van die hoofstroom-Islamitiese groepe as Moslems erken nie.
Een "onbeskryfbare" God
Soos die Mosleme, Christene, Jode en Zoroastriste, glo Droese dat daar net Een Almagtige Skeppergod is wat alleen aanbid mag word. Hulle glo dat God, wat net een persoon is en nie 'n Drie-Eenheid soos wat Christene glo nie, ver verhewe is bo die mensdom en dat Hy daarom nie deur mense verstaan of beskryf kan word nie.
Reïnkarnasie
Anders as die meeste ander monoteïstiese godsdienste, glo Droese soos Hindoes en Boeddhiste in die stelsel van reïnkarnasie. Volgens die Droese se siening hieroor word 'n mens se siel onmiddellik ná jou dood weer in 'n volgende liggaam gebore. Hierdie nuwe geboorte vind altyd weer in die vorm van 'n mens plaas, en 'n mens kan dus nie as 'n dier of selfs 'n insek gebore word soos sommige ander voorstanders van reïnkarnasie glo nie. Droese glo wel dat goeie mense in hul volgende lewe onder beter omstandighede gebore word as slegte mense.
Leiers en organisasie
Die Droese is baie lojaal teenoor mekaar en het 'n sterk gemeenskapsgevoel, selfs teenoor Droese wat in ander lande of gebiede woon. Die gemeenskap word regeer deur 'n uitgesoekte groep godsdienstige leiers bekend as die uqqal. Die uqqal word vir jare opgelei in die hikma (leer van die Droese) en is die enigstes in die gemeenskap wat werklik die besonderhede van hul godsdiens ken. Die uqqal beoefen as 't ware hul godsdiens namens die breë gemeenskap van Droese. Hulle voer 'n baie streng en nougesette asketiese leefwyse omdat hulle glo dat hul siele swaarder geoordeel word weens die feit dat hulle oor meer kennis van God se wil en wette beskik as die gewone Droese. Sowat een uit elke vyftig uqqal bereik 'n toestand van "volmaaktheid", waarna hulle tot ajawid ("edele") verklaar word. Die ajawids vorm saam die top-struktuur van die Droese se leierskap en is verantwoordelik vir die algemene bestuur en toesig van die gemeenskap.
Pentax kameras
Agtergrond
Gedurende die tydperk rondom 1950 het die Japannese fotografiese industrie teruggebons na sy kragtige vlakke van die vroeë 1940's, en ook Japan se opkoms as 'n belangrike uitvoerder. Die wedergebore bedryf het baie van hul kameras verkoop aan die besettingsmagte (met baie groter besteebare inkomste as die Japannese) en is goed ontvang. Die Korea-oorlog het 'n groot instroming van joernaliste en fotograwe na die Verre-Ooste tot gevolg gehad. Hulle was beïndruk deur die lense van maatskappye soos Nikon en Canon vir hul Leica afstandsoekerkameras, en ook om bakdele van die Leica en Contax kameras wat hulle gebruik het, aan te vul en te vervang. Dit was die agtergrond van die ontwikkeling van Asahi Optical se eerste kamera.
Asahiflex Reeks
Asahi Optical het sy eerste 35 mm kamera in 1952 vrygestel. Asahi het die ongewone besluit geneem deur te begin met 'n hoë-gehalte 35mm-kamera wat nie 'n kopie van iets anders was nie. Die ontwerpers was oortuig van die inherente meerderwaardigheid van die SLR en het dus hiermee voortgegaan. Hierdie poging het gelei tot die Asahiflex I, wat ook die eerste Japannese 35mm SLR-kamera was. Daar was nog altyd 'n noue ontwerpverhouding tussen die produkte van Asahi, en die wat in Duitsland gebou is deur 'n verskeidenheid vervaardigers, veral Zeiss Ikon.
Geheim van Nantes
Storielyn
Armant du Mont is die ryk eienaar van Nantes wie se verlede hom vinnig en amper noodlottig inhaal. Op 'n dag word hy met 'n jong man wat werk op Nantes soek gekonfronteer. Du Mont is kortaf en kru met die jong man, maar sy regterhand Oom Giepie verwelkom hom. Die jong man doen alles in sy vermoë om sy plek as werker by Nantes te regverdig, ondanks Du Mont en die se neef se veragting van hom as 'n dienskneg op die plaas. Du Mont begin homself in die jong hardwerkende man sien en dit is juis net daar waar die gord gaar raak... die jong man raak verlief, net soos in Du Mont se donker verlede.
Slag van Hastings
Die presiese getalle wat tydens die geveg teenwoordig was, is onbekend, want selfs moderne beramings wissel aansienlik. Die samestelling van die magte is duideliker; die Engelse leër was bykans geheel en al uit infanterie saamgestel en het min boogskutters gehad, terwyl slegs die helfte van die invallende mag infanterie was, en die res gelykop tussen berede en boogskutters verdeel het. Dit lyk asof Harold Willem probeer verras het, maar verkenners het sy leër gevind en hul aankoms gerapporteer aan Willem, wat van Hastings na die slagveld opgeruk het om Harold te konfronteer. Die geveg het van ongeveer 09:00 tot skemer geduur. Die vroeëre pogings van die indringers om die Engelse gevegslinies te breek, het min effek gehad; daarom het die Normandiërs die taktiek aangeneem om voor te gee dat hulle in paniek vlug en dan teen hul agtervolgers te draai. Harold se dood, waarskynlik naby die einde van die geveg, het gelei tot die terugtrekking en die nederlaag van die grootste deel van sy leër. Na verdere marse en enkele skermutselings word Willem op Kersdag 1066 as koning gekroon.
Agtergrond
In 911 het die Karolingiese heerser Karel die Eenvoudige toegelaat dat 'n groep Wikings hulle onder hul leier Rollo in Normandië kon vestig. Hulle nedersetting was suksesvol, en het vinnig aangepas by die inheemse kultuur, en die Paganisme verloën, tot die Christendom bekeer, en ondertrou met die plaaslike bevolking. Met verloop van tyd het die grense van die hertogdom na die weste uitgebrei. In 1002 trou koning Ethelred II van Engeland met Emma, die suster van Richard II, hertog van Normandië. Hul seun Eduard die Belyer het baie jare in ballingskap in Normandië deurgebring en volg in 1042 op die Engelse troon. Dit het gelei tot die totstandkoming van 'n kragtige Normandiese belangstelling in die Engelse politiek, aangesien Eduard sterk op sy voormalige gashere gesteun het en het Normandiese hofdienaars, soldate en geestelikes ingebring en in magsposisies aangestel, veral in die Kerk. Eduard was kinderloos en gewikkel in konflik met die formidabele Godwin, graaf van Wessex, en sy seuns, en hy het moontlik ook hertog Willem van Normandië se ambisies vir die Engelse troon aangemoedig.
Opvolgkrisis in Engeland
Koning Eduard se dood op 5 Januarie 1066 het geen duidelike erfgenaam gelaat nie, en verskeie aanspraakmakers het aanspraak gemaak op die troon van Engeland. Edward se onmiddellike opvolger was die graaf van Wessex, Harold Godwinson, die rykste en magtigste van die Engelse aristokrate en seun van Godwin, Edwuard se vroeëre teenstander. Harold is tot koning verkies deur die Witenagemot van Engeland en gekroon deur Ealdred, die aartsbiskop van York, hoewel die Normandiese propaganda beweer dat die seremonie uitgevoer is deur Stigand, die onkanonies verkose aartsbiskop van Canterbury. Harold is dadelik deur twee magtige naburige heersers uitgedaag. Hertog Willem beweer dat die koning hom die troon beloof het en dat Harold daartoe ingestem het. Harald Hardrada van Noorweë het ook die opvolging betwis. Sy aanspraak op die troon was gebaseer op 'n ooreenkoms tussen sy voorganger Magnus die Goeie en die vroeëre koning van Engeland Hartaknoet, waardeur indien enige sonder erfgenaam sou sterf die ander een en Engeland sowel as Noorweë se troon sou erf. Willem en Harald Hardrada het onmiddellik begin om troepe en skepe bymekaar te maak vir afsonderlike invalle.
Tostig en Hardrada se invalle
Vroeg in 1066 het Harold se verbanne broer, Tostig Godwinson, die suidooste van Engeland ingeval met 'n vloot wat hy in Vlaandere gewerf het, en later deur ander skepe van Orkney gesteun. Bedreig deur Harold se vloot, trek Tostig noordwaarts en val Oos-Anglia en Lincolnshire in. Hy is deur die broers Edwin, graaf van Mercia en Morcar, graaf van Northumbria, na sy skepe teruggedryf. Verlaat deur die meeste van sy volgelinge, trek hy na Skotland terug, waar hy die helfte van die jaar spandeer om nuwe magte te werf. Hardrada het Noord-Engeland vroeg in September binnegeval en 'n vloot van meer as 300 skepe gelei met miskien 15 000 man. Hardrada se leër is verder aangevul deur die magte van Tostig, wat die Noorse koning se troonaanspraak ondersteun het. Die Noorweërs het York ingeneem nadat hulle 'n Noord-Engelse leër onder Edwin en Morcar op 20 September verslaan het tydens die Slag van Fulford.
Holistiese genesing
Geestelike transformasie
Meditasie het mediese voordele wat vergelykbaar is met ander ontspanningstegnieke. Vir Nuwe Era-aanhangers is Meditasie waarskynlik die belangrikste metode wat gebruik kan word om sy "kosmiese bewussyn" en volle potensiaal as mens te ontwikkel, alhoewel hulle nie kan verduidelik wat die konsepte behels nie. Hul glo dat positiewe energie vrygestel kan word as 'n mens se gedagtes tot stilstand gebring kan word deur selfdissipline, konsentrasie en/of die gebruik van 'n mantra. Daar is geen bewys dat hierdie positiewe energie bestaan nie.
Massagete
Gebruike
Volgens Herodotos:
NG gemeente Britstown
Gemeentestigting
Op dieselfde vergadering is vir die salaris van die predikant, wat nog beroep moes word, £185 ingeteken met die vooruitsig om dit binne vyf jaar na £200 op te skuif. Die kerkraad van Richmond, binne wie se ressort die meeste lidmate van die te stigte gemeente gewoon het, en die kommissie vir die vermeerdering van gemeentes van die Ring van Beaufort is van die vergadering se besluit verwittig.
Eerste leraar: Gerrit van Niekerk
Op 18 Februarie 1878 het die kerkraad onder voorsitterskap van dr. Kotzé ds. Gerrit van Niekerk, wat 'n jaar vantevore uitgetree het as die NG gemeente Hopetown se leraar weens swak gesondheid, beroep. Buiten 'n jaarlikse salaris van £400 is 'n gratis woning hom ook aangebied. Hy het die beroep aangeneem. Met ds. Van Niekerk se bevestiging op 20 Julie 1878 het die jong gemeente 'n nuwe fase in sy ontwikkeling betree. Die gemeente het besonderse probleme gehad, waarna ds. Van Niekerk ook in sy eerste godsdiensverslag na die Ring verwys het. Die gemeente is gestig uit die lidmate van drie gemeentes en dit sou 'n ruk duur voordat die gemeentelede hul "selfstandigheid as 'n afsonderlike gemeente" sou verstaan en besef. Ook was daar 'n protes hangende teen die grenslyn tussen Britstown en Victoria-Wes, waardeur die kerkraad, aldus ds. Van Niekerk, in die uitvoering van hul pligte in vele opsigte gestrem is.
Teen die einde van 1879 was ds. Van Niekerk so siek dat daar vir sy lewe gevrees is. Hy het herstel, twee beroepe bedank, maar oplaas dié na Middelburg, Kaap aangeneem en sy afskeid op 13 April 1884 in 'n oorvol kerk geneem.
Die bou van die kerkgebou
duimnael|220px|links|Die binnekant van die kerkgebou, afgeneem voor die olielampe in 1909 vervang is deur gaslampe.
Teen 1886 het meer as een lidmaat van die gemeentebegin voel dat 'n gehuurde "Noodkerk" moes plekmaak vir 'n eie en meer doelmatige kerkgebou. Maar toe dit by geleentheid van die Julie-nagmaal van daardie jaar ter tafel gelê word, was die meerderheid die mening toegedaan dat voorrang aan die delging van die skuld, veral die dorpskuld (in 1877 aangegaan met die koop van die dorpsgronde) bó die van die bou van 'n kerk gegee moes word, en dat met laasgenoemde in elk geval nie begin moes word voordat twee derdes van die benodigde kapitaal gevind was nie. Maar toe die aangeleentheid die volgende jaar (November 1887) weer in 'n gemeentevergadering te berde gebring is, is daaroor anders geoordeel. 'n Sterk minderheid het steeds gemeen dat die dorpskuld eers gedelg moes word, maar die meerderheid was van oordeel dat aangesien die rente op die dorpskuld byna geheel uit die opbrengs van die verhuurde gronde en lisensies verhaal word, en die gemeente reeds ses jaar die Noodkerk huur teen 'n hoë huur, die tyd ryp was om 'n eie kerk te bou, en daarna kon die delging van die dorpskuld dan aangepak word.
Komplementêre kleure
Tradisionele kleurmodel
Komplementêre kleure wat in partitiewe vermenging as klein kolletjies langs mekaar aangebring word, vertoon grys.
NG gemeente Britstown
Die bou van die kerkgebou
Die kerk se hoeksteen is op 27 Augustus 1892 gelê. Ten spyte van die gure weer het die gemeente in buitengewone groot getalle opgekom. Met "een fraaien zilveren troffel", geskenk deur die here Rhodes, Siveright en Hofmeyr van Kaapstad, het ds. Gerrit van Niekerk, oudleraar van die gemeente, die hoeksteen gelê nadat hy in die Noodkerk die rede uitgespreek het na aanleiding van Nehemia 2:20: "Toen gaf ik hun tot antwoord, en zeide tot hen: God van den hemel, Die zal het ons doen gelukken, en wij, Zijn knechten, zullen ons opmaken en bouwen; maar gijlieden hebt geen deel, noch gerechtigheid, noch gedachtenis in Jeruzalem."
Constantia
Constantia is 'n welgestelde voorstad en een van die oudstes van Kaapstad, Suid-Afrika, in die hart van die Constantiavallei.
Constantia is die bakermat van die Suid-Afrikaanse land- en wynbou. Simon van der Stel, die eerste goewerneur van die Nederlandse kolonie aan die Kaap, besluit om hier op sy historiese plaas Groot Constantia, 'n landgoed van sowat 750 hektaar, die eerste 100 000 wingerdstokke in Suid-Afrika te plant. Die wingerde van die Constantiavallei lewer later die druiwe vir die wêreldbekende Constantiawyn op, wat baie gewild raak by die Europese adel van die 18de en 19de eeu en onder meer ook die gunstelingwyn van Napoléon Bonaparte tydens sy ballingskap op die Suid-Atlantiese eiland St. Helena is.
NG gemeente Britstown
Vyfde leraar: Adriaan Jacobus van Wijk
In 1928, lank nadat hy van hier vertrek het, het ds. Van Wijk die geestelik peil van die gemeente so onthou: “Britstown van dié dae het vroom mense gehad. Daar was ’n groot aantal manne en vroue van diepe, innige godsvrug. Daar was manne met wie die leraar kon gesels oor die Formuliere van Eenheid van die Kerk. Daar was eerbied vir die heilige dinge, vir die Sondag, die Kerk en die Bybel. In dié dae het mense nog gesprekke gevoer oor die groot heilswaarhede en mekaar vertel van persoonlike geestelike ondervindings. Daar was deeglike voorbereiding in die Gewyde Geskiedenis en in die Kerkleer vir aanneming. Ja, ons het daar nie alleen die vrugte van die werk van godvrugtige leraars en leraarsvroue aangetref nie, maar ook die invloed van die voorbeeld van vrome voorouers en die bewyse van genade in die harte."
Sesde leraar: Daniël Du Plessis Steyn
Weereens was die gemeente gelukkig om gou ’n predikant te kry toe ds. D. Du P. Steyn, voorheen van Glen Lynden, aan die begin van Junie 1912 hier bevestig word. Sy oom was pres. M.T. Steyn van die Vrystaat. Hy was voorheen van 1900 tot 1906 leraar van Glen Lynden en weer van 1907 tot 1908. In die tussentyd was hy leraar van die Salisbury.
Sewende predikant: Karel Wynand le Roux
Reeds die tweede beroep, wat op 27 September 1915 uitgebring is op prop. K.W. le Roux, het geslaag en hy is op 18 Desember 1915 georden in ’n geskiedkundige geleentheid omdat dit die eerste keer was dat ’n proponent in die gemeente bevestig is.
Cheryl Hines
Cheryl Hines (gebore 21 September 1965) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprente RV (2006), Waitress (2007), en The Ugly Truth (2009), en in die televisiereeks Curb Your Enthusiasm (2000).
Gotiese grammatika
Bepaalde lidwoord
In Goties is daar slegs een bepaalde lidwoord wat tegelyk 'n aanwysende voornaamwoord is. Hy tree verbasend baie soos die Duitse bepaalde lidwoord en ook die aanwysende voornaamwoord op. Aan hierdie bepaalde lidwoord, wat terselfdertyd 'n aanwysende voornaamwoord is, kan mens besonder goed die ontwikkeling van die afsonderlike bepaalde lidwoorde en aanwysende voornaamwoorde in die uiteenlopende Oergermaanse tale (bv. Oudhoogduits, Oudengels en Oudnoors) raaksien. Wat die aanwysende voornaamwoorde betref, kan 'n mens steeds by Yslands parallelle trek (vergelyk Yslands þessi en Gotiese þize).
Suiwer ō-, u̯ō- en kortlettergrepige i̯ō-stamme
Paradigma van die vroulike ō-, u̯ō- en kortlettergrepige i̯ō-stamme:
Schalk Schoombie
Skryfwerk
In 2013 debuteer “Daar by Uniondale” by Aardklop met regie deur Schoombie. Hierdie musiekspel is gegrond op die vele gerugte van ’n spook wat buite die Karoodorpie Uniondale ryloop en dan spoorloos uit die motor verdwyn van dié wat haar oplaai. ’n Jong vrou is oor Paasnaweek in 1968 in ’n motorongeluk buite dié dorpie oorlede en die spookvrou, wat soos sy lyk, is die eerste keer in 1976 gesien. Die musiek is geskryf deur Herman van den Berg en is ’n kombinasie van ballades, duette, stemmingsmusiek en verwerkings van FAK-liedjies waarin die tema van onsterflike liefde verken word. Behalwe die spookagtige gaan die drama oor die mens se beheptheid met die bonatuurlike en dié vroue wat by mans bly “spook”.
Willie Kühn
Skryfwerk
Hy bundel sy gedigte in “In die oog van stilte”, waarin hy besin oor die mens se verhouding teenoor die natuur en die aard van verganklikheid probeer begryp. Die titel suggereer die fyn kyk en insig wat slegs kom wanneer refleksie plaasvind en die uitkyk na 'n ruspunt waar die lewe werklik betekenis verkry. Indrukwekkend is sy vormbeheer en die ironiese woordspel waarmee hy sy boodskap kommunikeer. Van sy gedigte word opgeneem in “Groot verseboek”.
Versadigde en onversadigde verbindings
Vetsure
Die terme versadig en onversadig word dikwels toegepas op die vetsuurbestanddele van vette. Die trigliseriede (vette) wat in kerswas gevind word, is afgelei van versadigde steariensuur en mono-onversadigde oleïese suur. Baie plantaardige olies bevat vetsure met een (mono-onversadigde) of meer (poli-onversadigde) dubbelbindings.
Jerry Falwell
Die Moral Majority-beweging
Die politieke aktivisme van Falwell was in die geledere van die Southern Baptist-kerke ongekend; hulle het gewoonlik geskroom om hulle by wêreldse sake in te meng. Ander, meer regsgesinde Christelike fundamentaliste soos Bob Jones het Falwell se beweging selfs as die "werk van die Satan" beskryf, nadat Falwell ook Mormone, Katolieke en Jode in 'n soort ekumenies-politieke alliansie verenig het.
Water
Water in biologie
Vars water is op sy digste teen 4°C en word minder dig soos dit kouer word en vries of warmer word van daardie punt af. As 'n stabiele, polêre molekuul wat in oorvloed in die atmosfeer voorkom, speel dit 'n belangrike rol as absorbeerder van infrarooi straling, wat noodsaaklik is om die kweekhuis-effek in die atmosfeer teweeg te bring. Daarsonder sou die aarde se gemiddelde oppervlaktemperatuur ongeveer −18 °Celsius wees. Water besit ook 'n buitengewone hoë spesifieke warmtekapasiteit wat 'n belangrike rol speel in die regulering van die aarde se klimaat asook die plaaslike klimaat.
Peter Scolari
Peter Scolari (12 September 1955-22 Oktober 2021) was 'n Amerikaanse akteur en regisseur. Hy was bekend vir sy rolle in die rolprente That Thing You Do! (1996) en The Polar Express (2004), en in die televisiereekse Newhart (1982) en Girls (2012).
Water
Die impak van water op kultuur
Daar word dikwels allerhande magiese kragte aan water toegeskryf. In die keltiese mitologie, is Sulis die plaaslike godin van warmwaterbronne; in Hindoeïsme, word die Ganga ook as godin verpersoonlik. Die gode word ook soms as beskermhere vir sekere fonteine, riviere of mere gesien: in die Griekse en Romeinse mitologie was Peneus 'n riviergod.
Dawie Couzyn
Dawie Couzyn (1925–2010) was 'n Suid-Afrikaanse sanger en skrywer. Hy verwerf bekendheid as internasionale operasanger (bariton), maar keer in die 1970's op 'n permanente basis na Suid-Afrika terug. Hy was ’n solis van die Weense Kämmeroper en het gereeld aan programme van die BBC in Londen en Radio Wien deelgeneem. As skrywer is hy bekend vir sy digkuns. Hy het ook talle gewilde liedjies vir Afrikaanse kinders saam met die sopraan Doris Brasch opgeneem.
Persoonlike lewe en sterfte
Hy bly die laaste jare van sy lewe in Observatory in Johannesburg. Op Donderdag, 17 Junie 2010 is hy in die Charlotte Maxeke-hospitaal in Johannesburg oorlede weens 'n besering wat hy opdoen nadat hy by sy huis in Observatory geval het.
Geskiedenis van die New Age-beweging
Belangstelling in esoteriese kennis groei
Sedert die laat-1950's het die leiers van sommige van hierdie groepe eers in Engeland en later ook in die VSA bymekaargekom om die veranderinge wat vir die laaste deel van die twintigste eeu – met die oorskakeling na die Era van die Waterdraer – verwag is, te bespreek. Van die belangrikste punte op hul agenda was voorbereiding vir die verskyning van die "avatar" of "christus" wat die voorganger sou wees vir die aanbreek van die New Age. Later het Anthony Brooke van die Universal Foundation wêreldwyd gereis om kontak te maak met kleiner okkulte en metafisiese groepe en hulle in 'n netwerk van New Age-aanhangers met mekaar te verbind.
James Franco
Ander werk
Franco is ook bekend vir sy werk op televisie. Sy eerste betaalde rol was vir ’n advertensie vir Pizza Hut, met ’n dansende Elvis Presley (wat 20 vroeër oorlede is), en sy eerste groot rol die karakter Daniel Desario in die komediedrama Freaks and Geeks (1999–2000), wat ’n kultusaanhang gehad het. Hy het ook die titelkarakter vertolk in die TV-biografieprent James Dean (2001), waarvoor hy ook ’n Golden Globe gewen het.
.md
Eksterne skakels
סיומת אינטרנט Toppdomän
Justin Godart
Biografie
Op 10 Julie 1940 het Godart aangesluit by die Vichy 80, 'n versameling Franse parlementslede wat onsuksesvol was in hul opposisie teen 'n grondwetlike wysiging wat die Derde Republiek ontbind het en aan Philippe Pétain die mag gegee het om 'n nuwe outoritêre staat te vestig, en wat nou bekendstaan as Vichy Frankryk. Gedurende die Tweede Wêreldoorlog was Godart betrokke by weerstandsaktiwiteite en het hy 'n anti-Vichy-koerant geredigeer. Na die bevryding van Lyon deur die Geallieerde magte in September 1944 het hy die tussentydse burgemeester van Lyon geword. In 1945 het Godart uit die Radikale Party bedank.
Aristoteles
Sy werke
Dit is 'n verklaring vir die onsistematiese of sketsmatige struktuur van enkele van sy bekende tekste. Boeke soos Ethica en Politica is egter voorbeelde van die teendeel. Die boeke het ' duidelike struktuur en is logies uiteengesit
. Wat opval van die filosofie van Aristoteles in 'n boek soos Ethica is die voortdurende drang om die waarheid te beskryf in plaas van ingewikkelde of gekunstelde teorieë.
.mh
.mh is die Internettopvlakdomein vir die Marshalleilande.
Dawn Upshaw
Vroeë lewe
Dawn Upshaw is in Nashville, Tennessee gebore. Sy begin sing terwyl sy skoolgaan aan Rich East High School in Park Forest, Illinois. Sy was die enigste vrou wat nog ooit as tweedejaar tot die topkoor (die Singing Rockets) bevorder is. Sy behaal 'n B.A. in 1982 aan Illinois Wesleyan University waar sy sang studeer onder Dr. David Nott. Sy studeer verder onder Ellen Faull aan die Manhattan School of Music in New York Stad en behaal haar M.M. in 1984. Sy woon kursusse by wat deur Jan DeGaetani aangebied word aan die Aspen Music School. Sy was 'n wenner van die Young Concert Artists International Auditions (1984) en die Walter W. Naumburg-kompetisie (1985), en was 'n lid van die Metropolitan Opera Ontwikkelingsprogram vir jong kunstenaars. Sedert haar opgang in 1984 het Upshaw meer as 300 opvoerings by die Metropolitan Opera gemaak.
Vlag van Puerto Rico
Die Puerto Ricaanse vlag word verbied
Van 1898 tot 1952, na die anneksasie van Puerto Rico op 10 Desember 1898 deur die Verenigde State, was dit ’n misdryf om die Puerto Ricaanse vlag in die openbaar te vertoon. Die enigste vlag wat wettig op die eiland vertoon mog word was die vlag van die Verenigde State. Die Puerto Ricaanse vlag is egter dikwels gebruik in politieke vergaderings van die pro-onafhanklikheidsparty, die Liberale Party van Puerto Rico, en in verset deur die Puerto Ricaanse Nasionalistiese Party. In 1932 het die Nasionalistiese Party die vlag as sy embleem gebruik gedurende verkiesings en in hul optogte. Die Puerto Ricaanse wetgewer met die destydse president van die Puerto Ricaanse Senaat, Luis Muñoz Marín, aan die stuur het op 21 Mei 1948 wetgewing bekend as Wet 53 deurgevoer waardeur dit onwettig verklaar is om die Puerto Ricaanse vlag te vertoon, ’n patriotiese Puerto Ricaanse lied te sing en oor onafhanklikheid van die eiland te praat. Op 10 Junie 1948 is Jesús T. Piñero aangewys as Goewerneur van Puerto Rico en het hy die wetsontwerp onderteken wat bekend gestaan het as die “Ley de la Mordaza” (Muilbandwet). Later in dieselfde jaar is Puerto Ricane toegelaat om ’n goewerneur te kies waarna Luis Muñoz Marín verkies is. Gedurende die Juyaya-opstand van 1950 teen die Amerikaanse oorheersing, het lede van die Nasionalistiese Party die Puerto Ricaanse vlag bo aan die stadsaal gehys. Dit is later deur ’n Amerikaanse soldaat verwyder.
Simbool van trots, verset en protes
Die is ook die onderwerp van die liedjie “Que Bonita Bandera” (“Wat ’n pragtige vlag”) wat in 1968 geskryf is en gewild geword het deur die Puerto Ricaanse sanger Florencio “Ramito” Morales Ramos. Acabá het versoek dat die bemanning op 19 Maart 2009 (die vyfde dag), gedurende die ruimtevlug, wakker gemaak word met hierdie lied soos gesing deur Jose Gonzalez en Banda Criolla.
Ashleigh Buhai
Ashleigh speel nou onder die naam Ashleigh Buhai nadat sy in Desember 2016 met David Buhai getroud is.
Kokkus
Die verpakking van kokkus bakterie, wat gereeld voorkom, het ook spesifieke name:
Rugbywêreldbeker 2011
Formaat
Die Rugbywêreldbeker 2011 is oor 44 dae tussen 20 verskillende spanne oor 48 wedstryde beslis. Dit het op 9 September 2011 afgeskop op Edenpark met die openingswedstryd tussen die gasheer Nieu-Seeland en Tonga. Die toernooi het geëindig by dieselfde stadion op 23 Oktober met die eindstryd tussen Nieu-Seeland en Frankryk, waartydens die All Blacks die Webb Ellis-beker ingepalm het.
Poele
Die volledige poele en plekke vir die toernooi is op 12 Maart 2009 aangekondig. Ná die loting op 1 Desember 2008 lyk die poele soos volg:
Antonie van Leeuwenhoek
Vader van Mikrobiologie
Om sy opvatting oor die ontstaan van lewende materie te steun, het Van Leeuwenhoek 'n gedetailleerde studie van voortplanting by die vlooi en die luis gemaak. Vlooie het volgens die destydse opvatting uit stof ontstaan en luise uit verrottende materie. Deur 'n reeks uitmuntende waarnemings het Van Leeuwenhoek egter daarin geslaag om vas te stel dat vlooie en luise ook deur middel van paring voortplant. Hy het ook aangetoon dat die struktuur van die "veragtelike skepsels" so geniaal is dat dit onmoontlik is dat hulle uit "verrottende stowwe" kan ontstaan.
Stelselteorie
Een van die oudste vorms van stelseldenke word gevind in die Chinese I-Ching of die 'Boek van verandering' wat gebaseer is op die onderliggende filosofie dat die heelal bestaan uit Jin- en Jangpolariteite. Alle situasies word deur 64 heksagramme uitgebeeld wat bestaan uit ses Jin- en Janglyne. Hierdie stelselbenadering word gebruik om insig te kry oor situasies.
Pous Eugenius II
Pontifikaat
Eugenius II het hom ontferm oor die armes, weduwees en wese, wat hom die bynaam "Vader van die mense" gegee het.
13de Oscar-toekenningsaand
Dit is die eerste jaar dat koeverte gebruik is om die name van die wenners geheim te hou en dit het gelei tot die bekende frase: "May I have the envelope, please." Die maatskappy Price Waterhouse is aangestel om die stemme te tel ná die fiasko van die vorige jaar toe die Los Angeles Times die wenners se name laat uitlek het.
Kolonoskopie
’n Sigmoïdoskopie word dikwels saam met ’n fekale okkultbloedtoets (toetsing van die stoelgang vir bloed) gedoen om te sien of ’n volle kolonoskopie nodig is. Sowat 5% van pasiënte word daarna verwys vir ’n kolonoskopie.
Pynbeheer
Die pyn wat weens die prosedure ervaar word, is nie vanweë die gebruik van die endoskoop nie, maar die opblaas van die ingewande om die ondersoek te vergemaklik. Die endoskoop self is ’n lang, buigbare buis van sowat ’n sentimeter in deursnee, dus min of meer so groot soos ’n pinkie.
Resultate
’n Ondersoek in 2011 wat in dieselfde tydskrif gepubliseer is, toon egter mense wat in die vorige 10 jaar ’n kolonoskopie gehad het, het ’n 50% kleiner risiko gehad om te sterf. Die risiko was laer vir kanker aan die linker- én regterkant van die kolon.
Risiko's
Die ernstigste komplikasie is gewoonlik maagderm-perforasie, wat lewensgevaarlik is en onmiddellike chirurgie verg om reg te stel. Volgens ’n studie in 2003 het 0,2% van 25 000 pasiënte perforasie gekry, en die totale sterftes uit 84 000 pasiënte was 0,006%. In ander studies is getoon perforasie het by 0,09% en 0,082% van pasiënte voorgekom.
Vlag van Mauritius
Simboliek
Die vier bane van die vlag stel elk die volgende voor: rooi stel die bloed voor wat gevloei het in die stryd om onafhanklikheid, blou stel die Indiese Oseaan voor (Mauritius is geleë in die Indiese Oseaan), geel stel die nuwe lig van onafhanklikheid voor wat oor die eiland skyn asook die goue sonskyn en groen stel die welige plantegroei van die eiland voor.
Steentjie
Voorkoms
Die steenjie is 'n klein vissie wat nooit meer as 0.5 kg swaar word nie. Hulle het 'n langerige lyf met 'n skerp snoet. Die boonste kant van die vis is bruinerig tot staalblou terwyl die onderste kant van die liggaam baie ligter is. Die stert is gevurk. Pasgevange steentjies het sewe vertikale strepe langs die kante. Daar is 'n prominente horisontale lyn op die kante van die vis wat uitstaan.
Habitat en gewoontes
Die vissies kom in groot skole voor aan die bokant van riwwe. Hulle eet graag rooiaas, klein krappe en die vleis van dooie visse.
Nkula-waterval
Die Nkula-waterval is in die Shirerivier in Malawi en is bekend vir die hidroëlektriese kragsentrales.
Walvisbaai
Geskiedenis
Die Duitse Keiserryk maak egter aanspraak op die omgewing van Walvisbaai en verklaar dit in 1884 tot 'n Duitse kolonie. In 1889 sit die eerste 21 Duitse soldate onder die leiding van die offisier Curt von Francois in die Engelse Walvisbaai voet aan wal, aangesien daar geen ander geskikte hawe beskikbaar was nie.
Linköping
Linköping (uitgespreek [ˈlɪnɕøːpɪŋ]) is 'n stad in suidelike Swede, met 104 232 inwoners in 2010.
Keep It Straight and Simple Party
Die rol van die staat volgens die party behoort beperk te word tot buitelandse verhoudinge, die regstelsel (howe), die weermag en polisie. Alle ander funksies behoort sover moontlik geprivatiseer te word en plaaslike regering en direkte demokrasie deur referendums hoort aangemoedig te word.
Terra Wellington
Terra Wellington is 'n Amerikaanse aktrise. Sy is bekend vir haar rol in die rolprent Mississippi Requiem (2018).
Keep It Straight and Simple Party
Die party het slegs 5 916 stemme op hom kon vestig in die verkiesing. Die party het ook in 2004 aan die Nasionale verkiesing deelgeneem met soortgelyke teleurstellende resultate. Die party het beleidstandpunte wat deur die derde grootste party in die VSA (Libertarian Party) gedeel word en deur sowat 5% van die Amerikaanse bevolking in verkiesing ondersteun word.
Pieter Willem Adriaan Mulder
Waardering
Ds. Bekker skryf ds. Mulder het ’n besonderse passie vir kinders en bejaardes gehad. "Die nood van bejaardes en veral kinders het hom aangegryp. Hy kon (hom) in die skoene van die kinders en bejaardes plaas en saam met hulle lag en huil. Elkeen wat gereeld op die diakonale kongresse kom, sal onthou met hoeveel gevoel hy praat oor sy kontak met die tehuise. Sy aansporing tot die bediening van ons liefde aan hulle was altyd toegelig met 'n voorbeeld uit sy eie ervaring. Sy liefde vir sy Here was uitgedruk in sy liefde vir hulle in die tehuise.
Konsessiesaak
Nadele
'n Ander probleem is dat die verhouding tussen konsessiehouer en -eienaar maklik hofgedinge tot gevolg kan hê as enige van die partye onbevoeg sou wees (of bloot nie ter goeder trou optree nie). 'n Onbevoegde konsessiehouer kan byvoorbeeld maklik skade doen aan 'n konsessiesaak se beeld deur minderwaardige goedere of dienste te verskaf en 'n onbevoegde konsessie-eienaar kan sy konsessiehouers se ondernemings vernietig deur nie die handelsmerk behoorlik te bemark nie of deur hulle te aggressief te druk om winste te lewer.
Eksterne skakels
Verenigings Inligting en Dienste Publikasies en tydskrifte Webwerwe en -joernale
Ruimtependeltuig-program
Met die laaste vlug van Atlantis op 21 Julie 2011 is NASA se ruimtependeltuie buite bedryf gestel. Die Verenigde State maak sedertdien gebruik van Russiese Sojoes-ruimtetuie om astronaute na die Internasionale Ruimtestasie te vervoer, terwyl die eerste vlugte van twee nuwe NASA-programme, die Commercial Crew Development en die Space Launch System, vir respektiewelik 2019 en 2020 beplan word.
Billy Armstrong (akteur)
Billy Armstrong (14 Januarie 1891 – 1 Maart 1924) was 'n Engelse akteur en regisseur. Hy was bekend vir sy rol in die rolprent Down on the Farm (1920).
Karen Gardelli
Karen Gardelli (gebore 1 Junie 1964) is 'n Deense aktrise. Sy is bekend vir haar rolle in die televisiereekse Alletiders jul (1994) en Alletiders nisse (1995).
Marsveld
Grafte
Op 23 Mei 1917 is deelnemers aan die Februarie-rewolusie daar begrawe. Altesaam 184 van die 1 382 burgers wat tydens die rewolusie dood is, is daar ter ruste gelê in een gesamentlike graf. In 1917 tot 1919 is ’n monument ter ere van "vegters van die rewolusie" daar opgerig. In 1918 is die plein se naam verander na Plek van Slagoffers van die Rewolusie, maar in 1944 is die naam terugverander.
Claudia Wells
Claudia Wells (gebore 5 Julie 1966) is 'n Amerikaanse aktrise. Sy is bekend vir haar rol in die rolprent Back to the Future (1985).
Lae Lande
In 1713, onder die Vrede van Utrecht na die Spaanse Opvolgingsoorlog, is die deel van die Spaanse Nederlande wat oorgebly het aan Oostenryk oorgedra en het dit dus die Oostenrykse Nederlande geword. Die Verenigde Koninkryk der Nederlanden (1815-1830) het die Lae Lande vir 'n kort rukkie weer verenig.
P.W.S. Schumann
Verdere studie en loopbaan
Hy studeer verder aan die Victoria Kollege op Stellenbosch en nadat hy in 1912 die B.A.-graad behaal, verwerf hy in 1914 onder dr. G.G. Cillié die Sekondêre Onderwysdiploma. Daarna gee hy onderwys, eers op Smithfield in die Vrystaat en daarna op Tulbagh en Stellenbosch in die Kaapprovinsie. In 1919 word hy hoof van die skool op Murraysburg en is daarna vir sewentien jaar lank, vanaf 1922 tot 1938, as hoof verbonde aan die Hoërskool Monument op Krugersdorp. Hier is hy ook lid van die Krugersdorp Munisipale Vereniging vir Drama en Opera, wat baie van sy dramas opvoer. Tydens ’n jaarlikse kunswedstryd van die Afrikaanse Kunsvereniging wen hy een jaar twee goue medaljes, een vir ’n oorspronklike toneelstuk en die ander met die opvoering van een van sy eenakters. Hy domineer die jaarlikse teksskryfkompetisies van die Krugersdorp Munisipale Vereniging vir Drama en Opera tussen 1933 en 1939 in so ’n mate dat die reëls vanaf 1940 verander word om die prys slegs toe te ken aan die beste optrede van die jaar.
Aan die begin van 1939 word hy Inspekteur van Onderwys en bly in hierdie tyd om die beurt in Lichtenburg, Middelburg, Johannesburg en dan aan die Oos-Rand. Die Pretoriase Volksteatervereniging, onder leiding van Anna Neethling-Pohl, voer in hierdie tyd party van sy dramas op en hy kry sodoende ’n baie groter gehoor as wat in Krugersdorp moontlik was. In 1953 tree hy met pensioen uit die Staatsdiens en boer hierna op ’n plaas langs Kliprivier naby Eikenhof, net buite Johannesburg.
Raquel Welch
Vroeë lewe
Die gesin het van Illinois na San Diego, Kalifornië, verhuis toe Welch twee jaar oud was. As 'n jong meisie het Welch die begeerte gehad om 'n kunstenaar en vermaaklikheidster te wees. Sy het op sewejarige ouderdom ballet begin studeer, maar ná tien jaar se studie het sy die kuns op sewentien verlaat toe haar instrukteur vir haar gesê het sy het nie die regte liggaamstipe vir professionele balletgeselskappe nie. Op 14-jarige ouderdom het sy skoonheidstitels as Miss Photogenic en Miss Contour gewen. Terwyl sy La Jolla Hoërskool bygewoon het, het sy die titel van Mej La Jolla en die titel van Mej San Diego gewen – "The Fairest of the Fair" – by die San Diego County Fair. Hierdie lang reeks skoonheidskompetisies het uiteindelik gelei tot die staatstitel van Maid of California. Haar ouers is geskei toe sy haar skooljare voltooi het.
NG gemeente Dealesville
duimnael|320px|links|Die NG kerk Dealesville, ontwerp deur [[William Henry Ford, se hoeksteen is op 30 Maart 1912 gelê.]]
Jason-Shane Scott
Jason-Shane Scott (gebore 29 Desember 1976) is 'n Amerikaanse akteur, skrywer, en vervaardiger. Hy is bekend vir sy rolle in die rolprent The Sandman (2017) en in die televisiereeks Famous in Love (2017).
Lobengoela
Lobengoela Khoemalo (1845–1894) was die tweede en laaste koning van die Ndebele (ook bekend as die Matabeles). Hy was die seun van Silkaats, in ongeveer 1836 by 'n minderwaardige vrou gebore. As gevolg van Nkoeloemane se poging om die troon te bekom (sy ouer halfbroer, ook Kuruman genoem) is Lobengoela, die seun, byna deur sy vader doodgemaak. Hy word egter weggesmokkel.
Perd
Sebras en donkies is ook perde. 'n Manlike perd is 'n hings en 'n vroulike perd is 'n merrie. Die algemene term vir 'n jong perd is 'n vul. 'n Gekastreerde hings is 'n reun.
Ontwikkeling
Gedurende hierdie tyd het ook talle groter diere met 3 tone en sterk hoewe ontstaan. Hulle het egter hoofsaaklik op die middelste hoef gesteun. Die gebit is ook aangepas by die harde, taai gras; die krone het breër en vlakker geword en 'n emaljebedekking bygekry. Afgesien van die bykomende tone het die perde van die Mioseen al baie soos die huidige perde en sebras gelyk. Die genus wat die beste verteenwoordig was, was Hipparion.
Die egte perde het ook in Noord-Amerika ontstaan. Een spesie (Equus andium) het na Suid-Amerika versprei en het eers in vroeg-historiese tyd in die pampas van Argentinië uitgesterf. Egte sebras en perde het nog lank in Noord-Amerika oorleef en die laaste spesie (Equus scotti) het nog 8 000 jaar gelede daar voorgekom. Toe Columbus die Nuwe Wêreld ontdek het, was daar egter in geeneen van die Amerikas meer perde nie. Hulle het toe nog net in Asië en Europa voorgekom.
Wildeperde
Sedert die begin van die eeu, toe Carl Hagenbeck (1844-1913) 'n aantal vullens na Hamburg gebring het, oorleef die  subspesie in enkele dieretuine. Om van die teelresultate boek te hou, word inskrywings in 'n stamboek in Parys gedoen. Hoewel daar tans sowat 200 diere in die stamboek aangeteken is, is hul voortbestaan nie verseker nie. Hulle is nie baie vrugbaar nie en aangebore afwykings as gevolg van inteling kom dikwels voor. Die wildlewende perde van Argentinië, Noord-Amerika en Australië is verwilderde afstammelinge van gedomestikeerde perde wat deur die koloniste ingevoer is.
Bekende rasse
Die rasegtheid van Arabierperde, wat as ry-, tuig- en renperde gebruik word, word deur die World Arabian Horse Organization (WAHO) op peil gehou. Die Engelse Volbloed (Thoroughbred) het ontstaan uit 3 Oosterse hingste, naamlik die Byerley Turk, die Darley Arabian en die Godolphin Barb, wat tussen 1689 en 1730 na Engeland ingevoer en met Engelse merries gekruis is. Die ras word sedert die einde van die 18e eeu suiwer geteel met hingste wat in die General Stud Book, die eerste stamboek vir perde, geregistreer is. Die Engelse Volbloed is by uitstek 'n renperd en die belangrikste stoetery is in Newmarket in Engeland. 'n Ander ou, bekende ras is die Lipizzaner.
Geskiedenis
Op die Hoëveld het 'n ander streektipe, die Transvaalse Bossiekop, ontstaan, terwyl die perde wat die Basoetovolk van die Boere verkry het, tot 'n eie ras ontwikkel het. Van teling was daar by die Basoetoponie aanvanklik geen sprake nie. In die ruwe, bergagtige terrein en koue klimaat het net die gehardstes oorleef en aangeteel. Die ras het dus uit natuurlike seleksie ontstaan. Die Kaapse perd en die streektipes het mettertyd as gevolg van kruisings verdwyn.
Ilokano
Ilokano (Iloko, Iluko of Pagsasao nga Ilokano; [iːloʊˈkɑːnoʊ]; letterlik: "van die baai") is na Tagalog (as Filippyns amptelike taal) en Cebuano die derde belangrikste taal van die Filippyne. Die taal word veral in die noordelike dele van die Filippyne gepraat, spesifiek op die eiland Luzon. Daarbenewens word Ilokano deur emigrante in die Verenigde State gepraat, veral in die deelstate Hawaii en Kalifornië. Dit is die derde belangrikste nie-Engelse taal van Hawaii na Japannees en Tagalog, sowat 15% van alle huishoudings gebruik Ilokano.
Optimisme
Die Duitse idealisme
Die Duitse idealisme het in ongeveer 1800 die metafisiese-optimistiese draad weer opgetel. 'n Opmerking wat besonder tiperende daarvan is, is die deur Hegel gemaak in die voorwoord van sy regsfilosofie: "Was vernünftig ist, das ist wirklich; und was wirklich ist, das ist vernünftig." (Wat redelik is, is werklik; en wat werklik is, is redelik)
Maria Garland
Maria Garland (16 Mei 1889 – 26 Oktober 1967) was 'n Deense aktrise en skryfster. Sy was bekend vir haar rolle in die rolprente Verdensgiften (1914), Barken Margrethe (1934), Det brændende Spørgsmaal (1943), en Lucky Journey (1947).
1820-Setlaars
Historiese agtergrond
Die meeste setlaars was geskoolde ambagsmanne wat weens die gebrek aan landboukundige kennis geen belang in die boerderybedryf gestel het nie. Die lewensomstandighede in die grensgebied was haglik. Gewasse is deur droogtes en siektes bedreig, terwyl ook die gebrek aan vervoer sake bemoeilik het. Weens hierdie probleme, en onder die indruk van die guerilla-taktiek van die Xhosa-krygers in die grensgebied, het talle setlaars hulle in stedelike nedersettings soos Port Elizabeth, Grahamstad en Oos-Londen gevestig. Sodoende het die oosgrensgebied, in teenstelling met Lord Somerset se planne, eerder 'n ylbevolkte streek gebly.
Lisburn
Lisburn is in die vroeë 17de eeu gestig. Sy Ierse naam, Lios na gCearbhach of Lisnagarvey, beteken "fort van die dobbelaars". Die eerste verwysing na die naam Lisburn verskyn in 'n doopboekinskrywing gedateer 11 Januarie 1662. Die dorpsnaam is moontlik van Lisnagarvey na Lisburn gewysig nadat die nedersetting tydens die opstand van 1641 aan die brand gesteek is. Tans dra baie plaaslike sportklubs nog die stad se oorspronklike naam. Vanaf die eerste helfte van die 18de eeu het Lisburn tot 'n belangrike sentrum van die Ierse linnebedryf gegroei.